**Dejiny štátu a práva na Slovensku po roku 1848 – semestrálne práce**

Vážené študentky, vážení študenti, klasifikované hodnotenie predmetu vyžaduje aj vypracovanie semestrálnej práce/písomného zadania. Témami semestrálnych zadaní sú:

skupiny v pondelok so začiatkom o 14:25, 15:20 a 16:15

**- otázka autonómie Slovenska/Slovákov v medzivojnovej Československej republike(resp. snahy o jej presadenie od vzniku Československej republiky)**. Okrem organizačných aspektov, historických faktov a súvislostí Vás chcem požiadať, aby súčasťou Vášho vypracovaného zadania bola aj individuálna úvaha/esej na tému **„Ako vnímam koncepciu čechoslovakizmu a vzájomný vzťah Slovákov a Čechov.“**

skupiny v pondelok o 17:10 a utorok so začiatkom o 9:50 a 10:45

**- formovanie štátnych hraníc Československej republiky.** Okrem organizačných aspektov, historických faktov a súvislostí Vás chcem požiadať, aby súčasťou Vášho vypracovaného zadania bola aj individuálna úvaha/esej na tému **„100 rokov Trianonu – ako vnímam vzájomný vzťah Slovákov a Maďarov.“**

skupiny v utorok so začiatkom o 11:40 a 12:35

**- otázka vzniku Slovenského štátu v roku 1939**. Okrem organizačných aspektov, historických faktov a súvislostí Vás chcem požiadať, aby súčasťou Vášho vypracovaného zadania bola aj individuálna úvaha/esej na tému **„Ako vnímam (prípadné) pozitíva a negatíva Slovenského štátu - môj pohľad na Slovenský štát.“**

Poprosím Vás o **individuálny** prístup – domnievam sa, že zvolená forma Vašej prezentácie (úvaha, esej) to v plnej miere umožňuje. Poprosím Vás taktiež o proporčné „vyváženie“ oboch častí práce (teda aby časť s historickými „faktami“ a Vaša úvaha/esej boli písané aspoň čiastočne vyvážene a nie napr. v pomere 90 % vs. 10 %).

Vypracované zadania/práce - v rozsahu minimálne **5 normostrán** - vkladajte **vo formáte word** do systému **LMS** v termíne najneskôr do **23. novembra 2025.** Z hľadiska formálnej úpravy nie je potrebné dodržiavať citačné normy. V prípade práce s konkrétnou literatúrou uveďte použitú literatúru v zozname.

V prípade akýchkoľvek otázok vo vzťahu k technickej administrácii odovzdávania Vašich prác prosím kontaktujte mailom kol. JUDr. Miroslavu Trudičovú (miroslava.trudicova@student.upjs.sk), ktorá bude mať všetky predmetné záležitosti „na starosti“ a ktorá Vám zašle aj hromadný mail s informáciami o systéme LMS a odovzdávaní prác.

doc. JUDr. Miroslav Fico, PhD.